Aalborg skal have en ny borgmester, og det ser ud til at være noget, der interesserer kommunens borgere. Om det skal være Thomas Kastrup-Larsen der tager over efter sin partifælle Henning G. Jensen, har næsten 60 procent af de omkring 11.000 stemmeberettigede, der er tilknyttet Aalborg Kongres og Kultur Center. - Det har været rigtigt dejligt at se, at den indsats, vi har gjort har virket. Folk har været glade, og selvom der har været kø, har folk taget det med oprejst pande, lyder det fra Inge Ibsen Fomcenco (SF), der har tilbragt en stor del af dagen på valgstedet. I 2009 stemte kun lidt over 50 procent, og også Regionen fik denne gang mere opmærksomhed end ved forrige valg. 59,84 procent af de stemmeberettigede stemte til regionsrådsvalget. To borgere fik lov til at stemme efter at dørene var lukket klokken 20.
Flere i stemmeboksen på Kongres og Kultur Center